|  |  |  |  |  |
| --- | --- | --- | --- | --- |
|  | **Všeobecne záväzné nariadenie** | Číslo: **VZN – 2/2022** | |  |
|  |  |  |
|  |  |  |  |
| **OBEC Gemerská Panica** |  |  |  |
|  |  |  |
|  |  |  |  |

**Všeobecne záväzné nariadenie**

**č. 2/2022**

**O miestnych daniach a miestnom poplatku**

**za komunálne odpady a drobné stavebné odpady**

***Návrh*** *tohto Všeobecne záväzného nariadenia (VZN)*

Návrh VZN zverejnené na úradnej tabuli a webovom sídle obce dňa 28.11.2022

Návrh VZN zvesené dňa 29.11.2022

Vyhodnotenie pripomienok k návrhu VZN dňa ......2022

VZN schválené OZ dňa ....12.2022

VZN zverejnené dňa .....12.2022

VZN nadobúda účinnosť dňa 01.01.2023.

.................................

Michal Fedor

starosta obce

Obec Gemerská Panica, Obecné zastupiteľstvo v Gemerskej Panici v súlade s ustanovením § 4 ods. 3 písm. c), § 6 a § 11 ods. 4 písm. d), e) a g) zákona SNR č.369/1990 Zb. o obecnom zriadení v znení neskorších predpisov a zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov sa uznieslo na vydaní tohto všeobecne záväzného nariadenia:

**Prvá časť**

§ 1

Predmet úpravy

Týmto všeobecne záväzným nariadením (ďalej len „VZN“), v súlade s ustanovením zákona číslo 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len „zákon o miestnych daniach a miestnom poplatku“) sa ustanovujú podrobnejšie podmienky pre miestne dane a miestny poplatok za komunálne odpady a drobné stavebné odpady na území obce Gemerská Panica (ďalej len „obec“).

§ 2

Druhy miestnych daní

1. Miestnymi daňami, ktoré obec ukladá, sú:
2. daň z nehnuteľností,
3. daň za psa,
4. daň za užívanie verejného priestranstva.
5. Obec ukladá miestny poplatok za komunálne odpady a drobné stavebné odpady (ďalej len „poplatok“).

Druhá časť

Daň z nehnuteľností

§ 3

Daň z nehnuteľností zahŕňa:

1. daň z pozemkov,
2. daň zo stavieb.

# Daň z pozemkov

§ 4

Okruh daňovníkov, predmet dane a stanovenie základu dane je upravené zákonom o miestnych daniach a miestnom poplatku (§ 5 až 7).

§ 5

Základ dane

Základom dane z pozemkov je hodnota pozemku určená vynásobením výmery z pozemkov v m2 a hodnoty pôdy za 1 m2. Hodnoty pozemkov obce sú:

|  |  |  |
| --- | --- | --- |
| Predmet dane | Časť obce | Hodnota pozemku €/m2 |
| a) orná pôda, chmeľnice, vinice, ovocné sady | v k.ú. Gemerská Panica | **0,4554** |
| trvalé trávnaté porasty | v k.ú. Gemerská Panica | **0,0809** |
| b) záhrady | celé územie obce | **1,32** |
| c) zastavané plochy a nádvoria, ostatné plochy | celé územie obce | **1,32** |
| d) lesné pozemky, na ktorých sú hospodárske lesy, | v k.ú. Gemerská Panica | **0,0760** |
| rybníky s chovom rýb a ostatné hospodársky |
| využívané vodné plochy |
| e) stavebné pozemky | celé územie obce | **13,27** |

Hodnota lesných pozemkov sa zisťuje podľa vyhlášky Ministerstva spravodlivosti SR č. 492/2004 Z.z. o stanovení všeobecnej hodnoty pozemku. Znalecký posudok preukazujúci hodnotu pozemkov daňovník predloží s daňovým priznaním v lehote na podanie daňového priznania v zmysle zákona a tohto VZN. Ak daňovník hodnotu pozemku nepreukáže znaleckým posudkom, určuje sa hodnota pozemku podľa ods. d) § 5 VZN.

§ 6

Sadzba dane

Ročná sadzba dane z pozemkov v  obci je:

|  |  |  |
| --- | --- | --- |
| Predmet dane | Časť obce | sadzba dane:  % zo základu dane |
| a) orná pôda, chmeľnice, vinice, ovocné sady, trvalé  trávnaté porasty | celé územie obce | **0,80 %** |
| b) záhrady | celé územie obce | **0,40 %** |
| c) zastavané plochy a nádvoria, ostatné plochy |  | **0,40 %** |
| d) lesné pozemky, na ktorých sú hospodárske lesy, rybníky s chovom rýb, a ostatné hospodársky využívané vodné plochy | celé územie obce | **2,50 %** |
| e) stavebné pozemky | celé územie obce | **1,00 %** |
| f) pozemky na ktorých sa nachádza zariadenie na výrobu elektriny zo slnečnej energie | celé územie obce | **1,00 %** |

# Daň zo stavieb

§ 7

Okruh daňovníkov, predmet dane a základ dane je upravené zákonom o miestnych daniach a miestnom poplatku (§ 8 až 9).

§ 8

Sadzba dane

1. Ročná sadzba dane zo stavieb v jednotlivých častiach obce je :

|  |  |  |
| --- | --- | --- |
| Druh dane | Časť obce | Sadzba dane €/m2 |
| Stavby na bývanie a drobné stavby ktoré majú doplnkovú funkciu pre hlavnú stavbu | v k. ú. Gemerská Panica | **0,045** |
| Stavby na pôdohospodársku produkciu, skleníky, stavby pre vodné hospodárstvo, stavby využívané na skladovanie vlastnej pôdohospodárskej produkcie vrátane stavieb na vlastnú administratívu | celé územie obce | **0,20** |
| Stavby rekreačných a záhradkárskych chát a domčekov na individuálnu rekreáciu | celé územie obce | **0,10** |
| Samostatne stojace garáže a samostatné stavby hromadných garáží a stavby určené alebo používané na tieto účely postavené mimo bytových domov | celé územie obce | **0,15** |
| Priemyselné stavby a stavby slúžiace energetike, stavby slúžiace stavebníctvu a stavby využívané na skladovanie vlastnej produkcie vrátane stavieb na vlastnú administratívu | celé územie obce | **0,45** |
| Stavby na ostatné podnikanie a zárobkovú činnosť, skladovanie a administratívu súvisiace ostatným podnikaním a zárobkovou činnosťou | celé územie obce | **0,45** |
| Ostatné stavby | celé územie obce | **0,15** |

1. Ročná sadzba dane zo stavieb uvedená v § 8 ods.1 tohto VZN sa zvyšuje pri viacpodlažných stavbách v obci Gemerská Panica **0,045 €** za každý aj začatý m2 zastavanej plochy za každé ďalšie podlažie okrem prvého nadzemného podlažia.
2. Na základe zákona č. 178/2022 Z. z., ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov s účinnosťou od 15.06.2022 bol doplnený § 12 o nové odseky 7 a 8, ktorými sa vytvoril legislatívny rámec s možnosťou vyrubiť vyššiu daň z nehnuteľností na tzv. **neudržiavané stavby**.

Správca dane určuje koeficient sadzby dane neudržiavanej stavby v maximálnej výške 10 pre **všetky stavby pre celé územie obce Gemerská Panica v členení pre jednotlivé druhy stavieb podľa § 10 ods. 1 zákona o miestnych daniach, ak spĺňajú podmienky neudržiavaných stavieb ustanovené v § 12 ods. 8 zákona o miestnych daniach.**

*Koeficient 10 prvýkrát zavádza správca dane k 1. januáru zdaňovacieho obdobia, všeobecne záväzným nariadením s účinnosťou od 01.01.2023,* ***pri výpočte vyššej dane s použitím koeficientu sa použije súčin ročnej sadzby dane určenej vo všeobecnom záväznom nariadení a koeficientu.***

§ 9

Oslobodenie od dane z nehnuteľnosti

1. Podľa miestnych podmienok v obci Gemerská Panica sa od dane z pozemkov, od dane zo stavieb oslobodzujú všetky pozemky, stavby vo vlastníctve alebo užívaní cirkvi.
2. Správca dane ustanovuje 50% - né zníženie dane z pozemkov pre pozemky, ktorých vlastníkmi sú občania starší ako 70 rokov, ak tieto pozemky slúžia výhradne na ich osobnú potrebu.

Tretia časť

Daň za psa

§ 10

Predmetom dane za okruh daňovníkov, základ dane, vznik a zánik daňovej povinnosti, a správa dane sú upravené zákonom o miestnych daniach a miestnom poplatku.

§ 11

Sadzba dane

Sadzba dane v obci je:

|  |  |
| --- | --- |
| za psa chovaného v rodinných domoch, záhradách a iných stavbách v obci | **4,00 €** |

**Štvrtá časť**

Daň za užívanie verejného priestranstva

§ 12

Predmet dane, okruh daňovníkov, základ dane, vznik a zánik daňovej povinnosti, oznamovacia povinnosť a správa dane sú upravené zákonom o miestnych daniach a miestnom poplatku.

§ 13

Verejné priestranstvá a osobitné spôsoby ich užívania

1. Verejným priestranstvom podľa tohto nariadenia sú verejnosti prístupné pozemky vo vlastníctve obce: cesty, miestne komunikácie, námestia, chodníky, parky a všetky ďalšie verejnosti prístupné pozemky vo vlastníctve obce.
2. Osobitným užívaním verejného priestranstva sa rozumie:
3. **Umiestnenie predajného zariadenia.** Za predajné zariadenie sa považuje stánok, slúžiaci na poskytovanie služieb, slúžiaci na predaj tovaru a pod.
4. **Umiestnenie predajných stánkov na jednorázové akcie** (napr. jarmok, púť, dni obce a pod.)
5. **Umiestnenie reklamného zariadenia**. Reklamným zariadením sa rozumie zariadenie slúžiace na poskytovanie služieb na reklamné a propagačné účely a na predajné akcie spojené s podporou predaja a uvádzaním nových výrobkov na trh. Za predmetné zariadenie sa považuje stánok, stôl, reklamný pútač, šiator, reklamný stan, motorové vozidlo.
6. **Ambulantný predaj v obci.** Za ambulantný predaj v obci sa rozumie predaj z osobného motorového vozidla, z prívesného vozíka, z dodávky, z nákladného motorového vozidla, za pojazdnú opravovňu alebo prevádzkou služieb, brúsenie nožníc, nožov, oprava dáždnikov, čistenie peria a pod., z predajného stánku.
7. **Umiestnenie skládky.** Za skládku sa považuje uloženie dreva, sutiny, štrku, zeminy, nepotrebných prebytkov z domácností. Za skládku sa nepovažuje, ak zložený materiál akéhokoľvek druhu bude odstránený v deň zloženia, najneskôr však do 24.00 hod. Toto platí len za podmienky, že zložený materiál nebude tvoriť prekážku a nebude ohrozovať plynulosť a bezpečnosť premávky motorových vozidiel na komunikácii, ani bezpečnosť chodcov na chodníkoch.
8. **Umiestnenie stavebného zariadenia.** Za stavebné zariadenie sa považuje lešenie, oplotenie, veľkoobjemový kontajner a zariadenie staveniska.
9. **Ostatné osobitné užívanie verejného priestranstva:** čo nie je uvedené v bodoch a) až h)

§ 14

Sadzba dane

Sadzba za osobitné užívanie verejného priestranstva podľa § 13 VZN je (za každý aj neúplný m2 a každý aj neúplný deň) :

a) umiestnenie predajného zariadenia v obci:

- v obci **0,10 €/m2/deň**

b) za umiestnenie reklamného zariadenia – stánku, automobilu a pod. podľa zabratého verejného priestranstva **0,16 €/m2/deň**.

c) za umiestnenie skládky **0,33 €/m2/deň**

d) za umiestnenie stavebného zariadenia **0,09 €/deň/m2**

e) za ostatné osobitné užívanie verejného priestranstva **1,66 €/m2/deň.**

§ 15

Náležitosti oznamovacej povinnosti

1. Osobitné užívanie verejného priestranstva podľa § 13 VZN je podmienené osobitným povolením správcu dane. Daňovník je povinný písomne požiadať správcu dane o súhlas k osobitnému užívaniu verejného priestranstva na predpísanom tlačive. Daňovník v žiadosti uvedie požadované obdobie v ktorom bude užívať verejné priestranstvo, účel užívania, veľkosť plochy. Správca nie je povinný žiadosti vyhovieť.
2. Po ukončení osobitného užívania verejného priestranstva podľa § 13 VZN je daňovník povinný dať verejné priestranstvo do pôvodného stavu a túto skutočnosť oznámiť správcovi dane.

§ 16

Oslobodenie od dane a podmienky na uplatnenie oslobodenia od dane

Daň sa neplatí za osobitné užívanie verejného priestranstva:

1. na kultúrnu a športovú akciu usporiadanú na verejnom priestranstve bez vstupného alebo akciu, ktorej celý výťažok je určený na charitatívne a verejnoprospešné účely.
2. ak právnická alebo fyzická osoba odstráni skládku do 24 hodín od jej založenia a verejné priestranstvo uvedie do pôvodného stavu.

Piata časť

Daň za ubytovanie

§ 17

Predmet dane, okruh daňovníkov, základ dane, vyberanie dane a správa dane sú upravené zákonom o miestnych daniach a miestnom poplatku.

§ 18

Sadzba dane

Sadzba dane je **0,082 €** za osobu a prenocovanie.

§ 19

Náležitosti a lehota oznamovacej povinnosti platiteľa dane

* + - 1. Platiteľ dane poskytujúci odplatné prechodné ubytovanie v súkromí je povinný v rámci oznamovacej povinnosti uviesť:

1. meno, priezvisko, titul, adresu trvalého pobytu, dátum narodenia, ak ide o fyzickú osobu, ktorá nemá trvalý pobyt na území SR,
2. zaradenie ubytovacieho zariadenia v zmysle osobitného predpisu, adresu a názov ubytovacieho zariadenia a celkovú lôžkovú kapacitu zariadenia.

§ 20

Rozsah a spôsob vedenia preukaznej evidencie

pre účely dane

1. Platiteľ dane je povinný viesť samostatne za každé ubytovacie zariadenie na území obce evidenciu ubytovaných osôb v písomnej alebo elektronickej forme. Pre potreby kontroly dane za ubytovanie musí evidencia obsahovať mená a priezviská všetkých ubytovaných osôb s adresami ich trvalého pobytu, vrátene údajov o dátumoch prenocovania (deň príchodu a deň odchodu).
2. Platiteľ dane je povinný na výzvu správcu dane bez zbytočného odkladu predložiť pre účely kontroly evidenciu podľa ods. 1/ tohto paragrafu.

§ 21

Náležitosti potvrdenia o zaplatení dane

Platiteľ dane je povinný vydať daňovníkovi, t.j. osobe, ktorá sa ubytuje v ubytovacom zariadení doklad o zaplatení dane za ubytovanie, v ktorom vyznačí nasledovné údaje:

1. sadzbu dane na osobu v zmysle platného všeobecne záväzného nariadenia
2. počet prenocovaní
3. počet osôb, ktoré prenocovali
4. dátum od kedy do kedy bolo prechodné ubytovanie poskytnuté
5. výšku dane.

§ 22

Spôsob a lehota odvodu dane

1. Platiteľ dane je povinný do 15 dní po ukončení mesiaca predložiť správcovi dane písomné oznámenie k dani za ubytovanie o počte ubytovaných osôb za predchádzajúci mesiac, za každé ubytovacie zariadenie na území obce samostatne.
2. Náležitosti oznámenia podľa ods. 1/ stanoví správca dane.
3. Daň za ubytovanie sa platí mesačne a je splatná bez vyrubenia do 15 dní od ukončenia mesiaca za predchádzajúci mesiac.

§ 23

Oslobodenie od dane a podmienky na uplatnenie oslobodenia od dane

1. Daň sa neplatí za osobu nevidomú, bezvládnu, za držiteľa preukazu občana s ťažkým zdravotným postihnutím, držitelia preukazu občana s ťažkým zdravotným postihnutím s potrebou sprievodcu a za osobu do 18 rokov veku.
2. Oslobodenie od dane platiteľ dane uplatní pri výpočte dane a uvedie v poznámkach oznámenia.

Šiesta Časť

Miestny poplatok za komunálny odpad a drobný stavebný odpad

§ 24

Poplatník

Základné náležitosti o miestnom poplatku za komunálne odpady a drobné stavebné odpady sú ustanovené v § 77 až 83 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.

1. Poplatníkom je:
2. fyzická osoba, ktorá má v obci trvalý pobyt alebo prechodný pobyt, alebo ktorá je na území obce oprávnená užívať alebo užíva byt, nebytová priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trávny porast na iný účel ako podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len nehnuteľnosť),
3. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
4. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.

§ 25

Sadzba poplatku

Sadzba poplatku na celom území obce Gemerská Panica pre osoby uvedené v § 2 ods. 2 písm. a/, b/, c/ je **0,0821 €** za osobu a kalendárny deň t.j. **30,00 €** za osobu a rok za komunálny odpad.

1. Poplatok sa určuje za jeden kalendárny rok ako:
2. Súčin sadzby poplatku a počtu kalendárnych dní v zdaňovacom období, počas ktorých má alebo bude mať poplatník podľa § 2 ods. 1 písm. a/ v obci trvalý alebo prechodný pobyt alebo počas ktorých nehnuteľnosť užíva alebo je oprávnený je užívať, alebo
3. Súčin sadzby poplatku, počtu kalendárnych dní v zdaňovacom období a ukazovateľa dennej produkcie komunálnych odpadov\*, ak ide o poplatníka podľa § 2 ods. 1 písm. b/ alebo písm. c/
4. Obec ustanovuje v zmysle § 79 ods. 4 písm. a) zákona č. 582/2004 Z. z. **hodnotu koeficientu 1.**

**\*** Ukazovateľ produkcie komunálnych odpadov v zdaňovacom období je súčin priemerného počtu zamestnancov pripadajúcich na zdaňovacie obdobie neznížený o počet osôb, ktoré majú v obci trvalý pobyt alebo prechodný pobyt, vynásobený koeficientom ustanovený obcou, pričom koeficient nesmie mať vyššiu hodnotu ako 1.

Sadzba poplatku množstvového zberu drobného stavebného odpadu bez obsahu škodlivín za kilogram je **0,015 €.**

§ 26

Postup obce pri vyrubení poplatku a splatnosť poplatku

* + 1. Obec v zmysle § 81 zákona č. 582/2004 Z. z. vyrubuje každoročne poplatok rozhodnutím výmerom na celé zdaňovacie obdobie. Vyrubený poplatok je splatný do 15 dní odo dňa nadobudnutia právoplatnosti rozhodnutia.
    2. Obec môže určiť platenie poplatku v splátkach, pričom splátky poplatku sú splatné v lehotách určených obcou v rozhodnutí, ktorým sa vyrubuje poplatok.

§ 27

Odpustenie poplatku

Správca poplatku môže odpustiť poplatok za obdobie, za ktoré poplatník preukáže na základe žiadosti a dokladov, že viac ako 90 dní v zdaňovacom období sa nezdržiava alebo sa nezdržiaval na území obce. Podklad preukazujúci dôvod odpustenia poplatku je napr. potvrdenie o hospitalizácii, umiestnení poplatníka v ústave na výkon trestu odňatia slobody, umiestnení do ústavnej starostlivosti, umiestnení v dome dôchodcov, pracovné povolenie, povolenie o  pobyte na území iného štátu, potvrdenie o návšteve školy s potvrdením o pridelení internátu – nájomná zmluva (privát), potvrdenie od zamestnávateľa, pracovná zmluva a živnostenský list preukazujúci podnikanie mimo územia SR.

Žiakom alebo študentom, ktorí navštevujú školu so sídlom na území Slovenskej republiky, na splnenie podmienky na zníženie poplatku alebo odpustenie poplatku poskytne poplatník obci údaje v rozsahu meno, priezvisko a rodné číslo alebo dátum narodenia žiaka alebo študenta, ktoré sú potrebné na overenie statusu žiaka alebo študenta.

  Žiak alebo študent, ktorý študuje mimo územia Slovenskej republiky dokladuje potvrdením o návšteve školy.

V prípade, že doklad podľa ods. 1 a 2 nie je v slovenskom, českom alebo maďarskom jazyku, je potrebné k dokladom predložiť aj preklad, pričom sa nevyžaduje úradný preklad.

1. O zníženie poplatku možno žiadať OZ v týchto prípadoch:
   * 1. poberatelia starobných dôchodkov nad 70 rokov, invalidných dôchodkov a držitelia preukazu ŤZP, ŤZP/S - **15,00 €**
     2. u dlhodobom pobyte v zahraničí, študentom - **15,00 €**
2. Ak si v zdaňovacom období poplatník neuplatní nárok na odpustenie poplatku do 31.12. príslušného kalendárneho roka podaním žiadosti a v tejto lehote nepredloží príslušné doklady podľa ods. 1), nárok na odpustenie poplatku za toto obdobie zaniká.

Siedma časť

Spoločné ustanovenia

§ 28

* 1. Daňovník za daň z nehnuteľnosti, za daň za psa, za daň za užívanie verejného priestranstva, za daň za predajné automaty, za daň za nevýherné hracie prístroje a poplatník za miestny poplatok za komunálne odpady a drobné stavebné odpady označí platbu dane a poplatku nasledovne:

|  |  |
| --- | --- |
| Variabilný symbol | uvedené v rozhodnutí |
| Konštantný symbol | 0558 |
| IBAN vedené v pobočke VÚB Banka Slovensko, a.s. | SK31 0200 0000 0000 1632 4392 |

* 1. Miestne dane a poplatok je možné uhradiť (s uvedením prideleného variabilného symbolu):

- BEZHOTOVOSTNE: - prevodom na účet obce č. SK31 0200 0000 0000 1632 4392 vedený vo VÚB Banke Slovensko, a.s.

- HOTOVOSTNE: - v pokladni OÚ

- poštovou poukážkou typu U.

**§** 29

Splatnosť a platenie dane v splátkach

1. Vyrubená daň z nehnuteľností, daň za psa, daň za užívanie verejného priestranstva sú splatné do 15 dní odo dňa nadobudnutia právoplatnosti rozhodnutia.
2. Správca dane môže určiť platenie dane z nehnuteľností, dane za psa, daň za užívanie verejného priestranstva, dane za predajné automaty a dane za nevýherné hracie prístroje v splátkach**.** Splátky dane sú splatné v lehotách určených správcom dane v rozhodnutí, ktorým sa vyrubuje daň.

§ 30

Záverečné ustanovenia

1. Týmto VZN sa zrušuje Všeobecne záväzné nariadenie obce Gemerská Panica č. 1/2020 o miestnych daniach a miestnom poplatku za komunálne odpady a drobné stavebné odpady.
2. Obecné zastupiteľstvo v Gemerskej Panici sa uznieslo na vydaní tohto VZN na svojom zasadnutí dňa ..................2022 uznesením č.../2022
3. Všeobecne záväzné nariadenie nadobúda účinnosť **1. januára 2023**.

V Gemerskej Panici, dňa 28.11.2022

......................................

Michal Fedor

starosta obce